H **Δυναστεία των Φαρνακιδών** ήταν μία Περσική δυναστεία, που κυβέρνησε τη σατραπεία της Ελλησποντικής Φρυγίας υπό τη Δυναστεία των Αχαιμενιδών, από τον 5ο αι. ως τον 4ο αι. π.Χ. Ιδρύθηκε από τον Αρτάβαζο Α΄, γιο τού σατράπη Φαρνάκη Α΄ (νεότερου αδελφού τού Υστάσπη, που γεννήθηκε λίγο πριν το 565 π.Χ.). Ο Φαρνάκης Α΄ ήταν γιος τού Αρσάμη (απεβ. π. 520 π.Χ.) των Αχαιμενιδών, έτσι η δυναστεία είναι πλάγιος κλάδος της δυναστείας των Περσών βασιλέων. Τελευταίο μέλος της είναι ο Φαρνάβαζος Γ΄.

Η Ελλησποντική Φρυγία, της οποίας σατράπες ήταν οι Φαρνακίδες υπό τους Αχαιμενίδες βασιλείς της Περσίας, ως τις κατακτήσεις τού Αλεξάνδρου Γ΄ τού Μεγάλου.

Ιστορία
-------

Πριν τους Φαρνακίδες, ο Μιτροβάτης (π. 525-522 π.Χ.) είχε κυβερνήσει την Ελλησποντική Φρυγία για τον Κύρο Β΄ τον Μεγάλο (2ο εξάδελφο τού Υστάσπη) και τον γιο του Καμβύση Β΄. Όταν αυτός σκοτώθηκε, η περιοχή του απορροφήθηκε από τον Ορόητο σατράπη της Λυδίας. Έπειτα από την αναδιοργάνωση τού Δαρείου Α΄ (γιου τού Υστάσπη), στην Ελλησποντική Φρυγία τοποθετήθηκε ο Οϊβάρης Β΄ (π. 493 π.Χ.), γιος τού Μεγάβαζου. Αυτόν διαδέχθηκε ο Αρτάβαζος Α΄ ιδρυτής των Φαρνακιδών περί το 479 π.Χ.· η δυναστεία του κυβέρνησε τη σατραπεία ως τις κατακτήσεις τού Αλεξάνδρου Γ΄ του Μεγάλου.

Η έδρα των σατραπών ήταν το Δασκύλειον (πλησίον τού σημερινού Εργιλί). Έπειτα από τις κατακτήσεις του Μακεδόνα στρατηλάτη, κόρες τού Αρτάβαζου Β΄ παντρεύτηκαν Μακεδόνες ευγενείς: η Αρτονίς τον Ευμένη τον Καρδιανό, η Αρτακάμα τον Πτολεμαίο Α΄ της Αιγύπτου και η Βαρσίνη, παιδική φίλη τού Αλέξανδρου Γ΄, έγινε παλλακίδα του και τού γέννησε τον (νόθο) Ηρακλή.

Τα μέλη της δυναστείας
----------------------

* Φαρνάκης Α΄ π. 550-497 π.Χ.
* Αρτάβαζος Α΄ άκμασε 480-455 π.Χ.
* Φαρνάβαζος Α΄ άκμασε 455-430 π.Χ.
* Φαρνάκης Β΄ άκμασε 430-422 π.Χ.
* Φαρνάβαζος Β΄ άκμασε 422-387 π.Χ.
* Αριοβαρζάνης άκμασε 407-362 π.Χ.
* Αρτάβαζος Β΄ άκμασε 389-329 π.Χ.
* Φαρνάβαζος Γ΄ άκμασε 370-320 π.Χ.

Γενεαλογία Φαρνακιδών της Φρυγίας
---------------------------------

|  |  |
| --- | --- |
| ΑρσάμηςπρίγκιπαςΔΥΝ. ΑΧΑΙΜΕΝΙΔΩΝ |  |
|
|   |   |   |   |   |   |   |   |   |  |  |
|   |   |   |   |   |
| Υστάσπηςσατράπης της Βακτρίας |   | Φαρνάκης Α΄σατράπης της Φρυγίας**ΦΑΡΝΑΚΙΔΕΣ** |  |
|
|   |   |   |   |   |   |   |   |  |
|
|   |   |   |   | Αρτάβαζος Α΄σατράπης της Φρυγίας |  |
|
|   |   |   |   |   |   |   |  |  |
|
|   |   |   |   | Φαρνάβαζος Α΄σατράπης της Φρυγίας |  |
|
|   |   |   |   |   |   |   |   |  |
|
|   |   |   |   | Φαρνάκης Β΄σατράπης της Φρυγίας |  |
|
|   |   |   |   |   |   |   |   |  |
|
|   |   |   |   | Φαρνάβαζος Β΄σατράπης της Φρυγίας |  |
|
|   |   |   |   |   |   |   |   |   |  |
|   |   |   |   |   |   |
| Αριοβαρζάνηςσατράπης της Φρυγίας |   | Αρτάβαζος Β΄σατράπης της Φρυγίας |  |
|
|   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |
| Βαρσίνηερωμ. Αλέξανδρου Γ΄ του Μεγάλουαυτ. της Μακεδονίας |   | Φαρνάβαζος Γ΄σατράπης της Φρυγίας |   | Αρτακάμασύζ. Πτολεμαίος Α΄ της Αιγύπτου |   | Αρτωνίςσύζ. Ευμένης ο Καρδιανός |  |
|

Πηγές
-----

* Briant, Pierre (2002). From Cyrus to Alexander: A History of the Persian Empire. Eisenbrauns. p. 351. ISBN 9781575061207.
* Heidemarie Koch, Es kündet Dareios der König. Vom Leben im persischen Großreich. 1992, Mainz.

Εξωτερικοί σύνδεσμοι
--------------------

* "*Pharnaces* (1)" at Livius.org Αρχειοθετήθηκε 2009-04-18 στο Wayback Machine.
* Weiskopf, Michael (1994). «DASCYLIUM». *Encyclopaedia Iranica, Vol. VII, Fasc. 1*, σσ. 85–90. .